b"\n_START_ARTICLE_\nNeil\xc3\xa0 (judaisme)\n_START_PARAGRAPH_\nNeil\xc3\xa0 (l'oraci\xc3\xb3 del tancament) \xc3\xa9s el darrer servei d'oraci\xc3\xb3, \xc3\xa9s un servei especial d'oraci\xc3\xb3 jueva que es duu a terme solament durant el dia de Yom Kippur. \xc3\x89s el moment en qu\xc3\xa8 es reciten les oracions finals de penediment (Teixuv\xc3\xa0) durant el tancament de Yom Kippur. El servei de Neil\xc3\xa0 consisteix en les oracions: Ashrei, Uv\xc3\xa0 LeTzion (aquestes dues oracions es reciten normalment durant el servei de Mincha), l'oraci\xc3\xb3 de l'Amid\xc3\xa0, juntament amb unes can\xc3\xa7ons anomenades Selihot, una confessi\xc3\xb3 abreujada anomenada Vidui, i l'oraci\xc3\xb3 Avinu Malkeinu. En la tradici\xc3\xb3 (Minhag) sefardita, el servei de Neil\xc3\xa0 comen\xc3\xa7a amb l'himne El Nora Alil\xc3\xa0. L'oraci\xc3\xb3 de Neil\xc3\xa0 inclou la cinquena Amid\xc3\xa0 de Yom Kippur. La festivitat de Yom Kippur \xc3\xa9s l'\xc3\xbanic dia del calendari hebreu a on es celebren cinc serveis en el mateix dia. Sona el Xofar i la can\xc3\xa7\xc3\xb3 Lashan\xc3\xa0 Hab\xc3\xa0 es canta al final del servei de Neil\xc3\xa0. Durant la repetici\xc3\xb3 de la cinquena Amid\xc3\xa0 per part del l\xc3\xadder de la congregaci\xc3\xb3, l'Arca Sagrada (anomenada Aron ha-Qodeix o Hekhal) roman oberta, i \xc3\xa9s tradicional estar dempeus durant tot el servei. Durant els Dies Sants, els jueus preguen per ser escrits i segellats en el Llibre de la Vida."